  Туспуктэм: Руслан Нуриахметов Майя Бывальцева Россиысь обороная министерство ожгар комиссариатъёс пыр запасысь кунмуртъёсты мобилизовать каронэн герӟаськем вань ужрадъёс дугдытэмын шуыса ялӥз. Повесткаосты дасян но сётъян дугыдӥське. Со сярысь удысэтлэн телеграм-каналаз ивортӥзы. Азьланяз военкоматъёслэн Россиысь ожгар кужымъёсты комплектовать карон ужзы доброволецъёсты но службаез контрактъя нуон понна кандидатъёсты кутон чотын гинэ радъямын луоз. Тодэ вайытом. кунын частичной мобилизаци 21-тӥ куарусёнысен мынӥз. Ватсалом, Удмуртиын кӧня ке адямиез мобилизовать каронъя пуктэм ужпумъёсты быдэстэм сярысь улосвыллэн тӧроез 25-тӥ коньывуонэ вераз. Элькунын ожгар ужрадысь берытскем ожгарчиослы, соослэн семьяоссылы котыр ласянь юрттонъя программа дасялозы. Тегъёс: Удмуртия Мерлык  